REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 119-1669/21

13. oktobar 2021. godine

B e o g r a d

NARODNA SKUPŠTINA REPUBLIKE SRBIJE

Odbor za prvosuđe, državnu upravu i lokalnu samoupravu, na 22. sednici održanoj 13. oktobra 2021. godine, razmotrio je **Predlog odluke o izboru sudije koji se prvi put bira na sudijsku funkciju,** koji je podneo Visoki savet sudstva (broj 119-1669/21 od 24. septembra 2021. godine).

Na osnovu čl. 51. i 201. Poslovnika Narodne skupštine, Odbor podnosi

I Z V E Š T A J

Odbor za pravosuđe, državnu upravu i lokalnu samoupravu je konstatovao da je Predlog odluke o izboru sudije koji se prvi put bira na sudijsku funkciju Visoki savet sudstva podneo kao ovlašćeni predlagač, u skladu sa članom 51. Zakona o sudijama.

Odbor je odlučio da predloži Narodnoj skupštini da prihvati Predlog odluke o izboru sudija koji se prvi put biraju na sudijsku funkciju u Osnovnom sudu u Loznici, Osnovnom sudu u Majdanpeku, Osnovnom sudu u Novom Sadu, Osnovnom sudu u Senti, Osnovnom sudu u Surdulici, Prekršajnom sudu u Bačkoj Palanci, Prekršajnom sudu u Beogradu, Prekršajpom sudu u Zaječaru, Prekršajnom sudu u Kraljevu, Prekršajnom sudu u Pančevu i Privrednom sudu u Kragujevcu.

Za izvestioca Odbora na sednici Narodne skupštine određen je Đorđe Dabić, član Odbora.

ZAMENIK PREDSEDNIKA

Biljana Pantić Pilja

REPUBLIKA SRBIJA

NARODNA SKUPŠTINA

Odbor za pravosuđe, državnu upravu

i lokalnu samoupravu

13. oktobar 2021. godine

B e o g r a d

PREDSEDNIKU

NARODNE SKUPŠTINE

Odbor za pravosuđe, državnu upravu i lokalnu samoupravu, na 22. sednici održanoj 13. oktobraa 2021. godine, razmotrio je odluku Državnog veća tužilaca kojom je utvrđeno da su ispunjeni uslovi da Ranku Maksimoviću, javnom tužiocu u Osnovnom javnom tužilaštvu u Kuršumliji, na osnovu člana 89. stav 1. Zakona o javnom tužilaštvu („Službeni glasnik RS“, br. 116/08, 104/09, 101/10, 78/11, 101/11, 38/12, 121/12, 101/13, 108/13, 111/14, 117/14, 106/15 i 63/16 - odluka US), prestane funkcija javnog tužioca po sili zakona, zbog navršenja radnog veka. Odbor je utvrdio Predlog odluke o prestanku funkcije javnog tužioca u Osnovnom javnom tužilaštvu u Kuršumliji i uputio ga Narodnoj skupštini na usvajanje.

Za predstavnika Odbora na sednici Narodne skupštine određen je Đorđe Dabić, član Odbora.

ZAMENIK PREDSEDNIKA

Biljana Pantić Pilja

P R E D L O G

Na osnovu člana 97. Zakona o javnom tužilaštvu („Službeni glasnik RS“, br. 116/08, 104/09, 101/10, 78/11, 101/11, 38/12-US, 121/12, 101/13, 108/13, 111/14, 117/14 i 106/15 i 63/16 - odluka US) i člana 8. stav 1. Zakona o Narodnoj skupštini („Službeni glasnik RS“, broj 9/10),

Narodna skupština Republike Srbije, na \_\_\_\_ sednici \_\_\_\_\_\_\_\_\_\_\_\_\_\_\_ održanoj \_\_\_\_\_\_\_\_\_\_\_\_\_ 2021. godine, donela je

O D L U K U

o prestanku funkcije javnog tužioca u Osnovnom javnom tužilaštvu u Kuršumliji

I

Ranku Maksimoviću, javnom tužiocu u Osnovnom javnom tužilaštvu u Kuršumliji, prestaje funkcija dana 24. januara 2022. godine, usled navršenja radnog veka.

II

Ovu odluku objaviti u „Službenom glasniku Republike Srbije“.

RS broj \_\_\_\_\_\_\_\_

U Beogradu, \_\_\_\_\_\_\_ 2021. godine

NARODNA SKUPŠTINA REPUBLIKE SRBIJE

PREDSEDNIK

Ivica Dačić

O b r a z l o ž e nj e

Članom 87. stav 1. Zakona o javnom tužilaštvu („Službeni glasnik RS“, br. 116/08, 104/09, 101/10, 78/11, 101/11, 38/12-US, 121/12, 101/13, 108/13, 111/14, 117/14, 106/15 i 63/16-odluka US), utvrđeno je da funkcija javnog tužioca prestaje na lični zahtev, kad navrši radni vek, kad trajno izgubi sposobnost ili kad bude razrešen.

Članom 89. stav 1. utvrđeno je da funkcija javnog tužioca prestaje po sili zakona kad navrši 65 godina života ili 40 godina staža osiguranja.

Državno veće tužilaca je, u skladu sa čanom 91. Zakona o javnom tužilaštvu, Odlukom A broj 762/21, od 9. septembra 2021. godine, koju je dostavilo Narodnoj skupštini (118-1569/21, 09. septembra 2021. godine), utvrdilo da su ispunjeni uslovi da Ranku Maksimoviću, javnom tužiocu u Osnovnom javnom tužilaštvu u Kuršumliji, prestane funkcija dana 24. januara 2022. godine, usled navršenja radnog veka.

Članom 97. Zakona o javnom tužilaštvu utvrđeno je da odluku o prestanku funkcije javnog tužioca donosi Narodna skupština.

Odbor za pravosuđe, državnu upravu i lokalnu samoupravu na 22. sednici održanoj 13. oktobra 2021. godine, razmotrio je navedenu odluku Državnog veća tužilaca i utvrdio Predlog odluke o prestanku funkcije javnog tužioca Ranku Maksimoviću, javnom tužiocu u Osnovnom javnom tužilaštvu u Kuršumliji, dana 24. januara 2022. godine, usled navršenja radnog veka.